Flowers Bank

Flowers Bank is en Gemeen in’n Distrikt Belize von dat Land Belize.

 Geografie 

De Oort liggt op dat Süüdoostöver von’n Belize River un an’n Rand von dat Community Baboon Sanctuary. Na Noorden to liggt dat Crooked Tree Wildlife Sanctuary. De Mussel Creek flütt knapp dree Kilometer in’n Oosten langs.

De Naveröörd sünd May Pen un Gardenia in’n Noordoosten, Maxboro in’n Oosten, Burrell Boom in’n Süüdoosten, Scotland Halfmoon in’n Süden, Bermudian Landing un Double Head Cabbage in’n Süüdwesten, Lemonal in’n Westen un Crooked Tree in’n Noordwesten.

 Historie 

duum|Denkmaal för de Flowers Bank Fourteen
De Oort is in dat 18. Johrhunnert von brietsche Baymen grünnt worrn. De Naam geiht woll trügg op’n brietschen Siedler William Flowers.

En wichtig Begeevnis för dat Sülvsverständnis von’n Oort un ok von Belize weer 1797, as in’n Engelsch-Spaanschen Krieg de brietsche Siedlung in Belize afstimmt hett, wat se dat Rebeed evakueren wüllt oder gegen de Spaniers stahn. 14 Lüüd ut Flowers Bank (de Flowers Bank Fourteen) sünd in Kanus na Belize-Stadt föhrt un hebbt dorför stimmt, gegen de Spaniers to stahn. De Afstimmung is 65 to 51 gegen dat Evakueren utgahn. 1798 hebbt de Briten denn in de Slacht von St. George’s Caye de Spaniers afwehrt.

Dat warrt as wichtigen Bidrag ansehn, den Bestand von Brietsch-Honduras un Belize to sekern.

 Inwahnertall 

 Weertschop un Infrastruktur 

De Oort hett dör en Projekt von de Caribbean Development Bank tohoop mit de Regeren von Belize un Belize Water Services, dat von 2015 bet 2017 güng, Togang to fleten Water kregen.Changing lives through water: the Belize River Valley story, Caribbean Development Bank an’n 10. November 2017

 Verkehr 

De eenzige Straat ut Flowers Bank rut föhrt na Scotland Halfmoon. Von dor geiht en Straat in’n Westen na Bermudian Landing, Double Head Cabbage un Rancho Dolores un in’n Oosten na Burrell Boom an’n Burrell Boom Cutoff. De Cutoff löppt in’n Noordoosten na’n Philip Goldson Highway un in’n Süden na’n George Price Highway bi Hattieville.

 Footnoten 

Kategorie:Gemeen
Kategorie:Distrikt Belize